આ નિર્ણય બાદ ગત અઠવાડિયે વિઝા પર લગાવવામાં આવેલી તત્કાલિન રોક પણ ખસેડી લેવામાં આવી હતી. સંબંધિત અધિકારીએ જણાવ્યું કે, જે નાગરિકોના વિઝા ફિઝિકલી કેન્સલ નહોતા કરવામાં આવ્યા કે જેમના વિઝા અન્ય કોઇ પદ્ધતિ હેઠળ માન્ય છે તેઓ અમેરિકાની યાત્રા કરી શકે છે. ઉલ્લેખનીય છે કે, યૂએસ સ્ટેટ ડિપાર્ટમેન્ટ અનુસાર અમેરિકન રાષ્ટ્રપતિ ડોનાલ્ડ ટ્રંપના કારણે લગભગ 60 હજાર ટ્રાવેલ વિઝા રદ્દ કરવામાં આવ્યા હતા. ડિપાર્ટમેન્ટ ઓફ હોમલેન્ડ સિક્યોરિટી અનુસાર જજના નિર્ણય બાદ હોમલેન્ડ સિક્યોરિટીએ એક્ઝિક્યૂટિવ ઓર્ડરના કારણે જે પગલાઓ લીધા હતા, એ તમામ પાછા લેવામાં આવ્યા છે. હવેથી અમેરિકા જનાર દરેક વ્યક્તિની પ્રમાણભૂત પ્રક્રિયા અનુસાર તપાસ થશે.